Werner Goldberg

Werner Goldberg, nado o 3 de outubro de 1919 e finado o 28 de setembro de 2004, foi un soldado alemán de ascendencia xudía, ou mischling na terminoloxía Nazi, que serviu brevemente como soldado durante a segunda guerra mundial e cuxa imaxe apareceu nun xornal alemán como "o soldado ideal alemán".

 Biografía 
O seu pai criouse en Königsberg como membro da comunidade xudía, pero foi bautizado na igrexa Luterana local xa que quería ser asimilado, casando cunha cristiá.«Werner had no idea his father was Jewish; he and his brother Martin (born 1920) had been baptized in the Grünewald Lutheran Church at their father's request.» Despois de que Hitler chegou a ser Chanceler de Alemaña e a proclama en abril de 1933 da Lei para a Restauración do Servizo Civil Profesional, que expulsaba os xudeus do servizo público alemán e formaba parte do chamado párrafo ario (), o Sr. Goldberg perdeu o seu posto de traballo.

Werner deixou a escola en 1935 e tornouse aprendiz de Schneller und Schmeider, unha empresa de roupa propiedade dun xudeu e dun non-xudeu, onde moitos dos seus compañeiros eran xudeus ou mischlinge. O tío materno de Werner era un oportunista que se xuntou ao partido nazi e se negou a ser visto coa familia Goldberg, incluíndo a nai de Werner.

A principios de 1938, Werner cumpriu unha pena de seis meses no Servizo do Labor do Reich, cuxo uniforme, como Werner recordou máis tarde, «tiña unha esvástica nunha pulseira». O 1 de decembro de 1938 Werner entrou no exército alemán, participando na invasión de Polonia o 1 de setembro de 1939. Estivo servindo ao lado do seu amigo da infancia Karl Wolf, cuxo pai era un alto rango das SS.

Pouco despois do inicio da guerra, a fotografía de Werner apareceu na edición do domingo no xornal alemán Berliner Tageblatt co título "O soldado ideal alemán ". A imaxe fora vendida para a prensa polo fotógrafo oficial do exército. Máis tarde, foi utilizada en carteis de recrutamento.

En 1940, tras o armisticio con Francia, Werner foi expulsado do exército de Hitler o 8 de abril de 1940, que declarou que todos os mischlinge debían ser expulsados das forzas armadas. Volveu ao seu antigo lugar de traballo en Scheneller, que mudara o seu nome ao de Feodor Schmeider, despois de ser obrigado a abandonar o apelido xudeu. Werner foi desenvolvendo un papel cada vez de máis responsabilidade dentro da empresa, obtendo contratos para os uniformes do Exército e da Mariña. Tamén participou no Consello Escolar do Reich (Reichsaussschuss für Arbeitsstudie, RAFA), onde foi un dos catro de cada oitenta estudantes que aprobaron o exame para converterse nun profesor da RAFA. Tornouse así en profesor de Estudos Laborais sobre o negocio da roupa, dando conferencias para as organizacións e executivos de empresas, incluíndo a publicación dun artigo no semanario comercial Textilwoche.

En decembro de 1942, o pai de Werner foi internado no Hospital da Baviera. Aínda así, a Gestapo tomou o control do hospital e enviouno para un hospital xudeu que fora incautado pola Gestapo para o seu uso como cárcere, desde o que os xudeus eran enviados a Auschwitz. Na véspera de Nadal, mentres os gardas estaban ebrios xogando a xogos de azar, Werner levou o seu pai de volta ao hospital. Porén, Goldberg caeu de novo nas mans da Gestapo en abril de 1943 e foi proposto para a deportación, pero salvouse de novo ao seguir o consello do seu fillo e non presentarse perante as autoridades. Pai e fillo foron os únicos membros da familia Werner que sobreviviron á guerra.

Werner Goldberg participou no documental de 2006 titulado Os soldados xudeos de Hitler (Hitler's Jewish Soldiers – Nazi-Jews in Hitler's Army), película de 58 minutos producido por Larry Price en asociación coa Autoridade de Radiodifusión de Israel. Sinopsis do filme.

Werner Goldberg apareceu nun episodio da serie de televisión "Colaboradores nazis", estreada no Reino Unido en decembro de 2010.GOLDBERG, Werner (1919-2004) on ancestry.com

 Notas 

 Véxase tamén 
 Bibliografía 



Categoría:Militares de Alemaña
Categoría:Nados en 1919
Categoría:Finados en 2004